钦定古今图书集成/明伦汇编/官常典/第722卷 > 丁仲修 陈华 张理 李振 辅褒
## 钦定古今图书集成/明伦汇编/官常典/第722卷 > 丁仲修 陈华 张理 李振 辅褒

按《宋史忠义传》：“仲修，字敏之，温州人。方腊党俞道安
陷乐清，将渡江，巡检陈华往捕，死之。先锋将张理同
李振出南门迎敌，渡人接桥，桥断马蹶溺死。贼至帆
游，夏祥遣辅褒迎战数十合，褒死之。仲修帅乡兵御
诸乐湾，乡兵失据而散。仲修以馀兵与贼战，力屈乃
死。”